Go ya ka patlisiso e e ileng ya dirwa kwa Vancouver kwa Canada, batho ba ka fokotsa go tshwenyega thata ka go leba di e-mail tsa bone gararo ka letsatsi go na le go nna ba di bala kgapetsakgapetsa. Kostadin Kushlev yo o neng a eteletse pele patlisiso eno a re: “Batho ba fitlhela go le thata go sa lebe di e-mail tsa bone mme gone go tila go bala di e-mail kgapetsakgapetsa go thusa go fokotsa go tshwenyega thata.” Re fetele pele re re, go na le go betwa ke pelo. E le sekai a re re go bosigo. Ka go tshaba serame, Kgabutlwe o fa isong o a ora. Fa a ntse a le foo, o tlelwa ke boroko o batla go ya go robala. O a ema, o ya ka tlung. Fa a tsena ka mojako, kgoro, kgorwana, a re matlho leba, noga ke eo mo godimo ga dikobo tsa gagwe. A tshoga, a ema foo, a sa itse gore ka o tshaba noga thata, o tlaa dira jang; o tlaa thusiwa ke mang, o tlaa ya go lala kae. Dipotso tse, tsa tlhoka dikarabo. A boela morago, a lebaleba, a bona thobane ke eo. Le fa gone a ne a ntse a tshogile, pelo e itaya e bile e kete e tlaa roba dikgopo, a